DA moet nuwe parlementêre leier kies | Maroela Media
Die DA het sy gewese leier, Mmusi Maimane, se versoek verwerp om as parlementêre leier van die DA aan te bly, al bedank hy as leier van die party. Dit beteken die party se parlementêre koukus moet kragtens die DA-grondwet so gou moontlik 'n nuwe parlementêre leier aanwys.
Volgens die DA se regulasies het die party ook nie meer 'n hoofsweep nie, want die parlementêre leier wys die hoofsweep aan.
Die vorige hoofsweep, John Steenhuisen, het reeds vanoggend op sosiale media uitgewys dat hy nie meer die hoofsweep is nie, wat wyd geïnterpreteer word as 'n teken dat hy beskikbaar is as 'n kandidaat vir die pos as parlementêre leier. Indien hy 'n kandidaat is, sal dit verrassend wees indien enigiemand hom klop.
Die koukus van die DA vergader elke Donderdagoggend. Die koukus moet self besluit of hulle vandag al 'n leier wil kies en of hulle dit tot volgende week wil uitstel.
Indien Steenhuisen wel tot parlementêre leier verkies word, is die verwagting dat hy een van twee mense as hoofsweep sal aanstel – die huidige adjunk-hoofsweep, Jacques Julius van Randfontein, of die prominente DA-LP Natasha Mazzone.
Sake is tans baie vloeibaar in die DA en Maroela Media sal lesers op die hoogte hou.
DA In die nuus John Steenhuisen Mmusi Maimane parlement
31 vas ná skietery by Noordwes-myn
Dis die einde van die DA party.Jammer Mmusi jy't jou deel gedoen.Zille en haar mense moet nou maar sien.
Elke keer dat daar groot woelings is in die DA, dan verander die naam. 1. Progressive Party 2. Progressive Reform Party 3. Progressive Federal Party 4. Democratic Party 5. Democratic Alliance, en 6. DALite of Delight???